

Mestna občina Ljubljana skladno z določili 8. člena Zakona o volilni in referendumski kampanji (Uradni list RS, št. 41/07, 103/07 – ZPolS-D, 11/11 in 98/13) ter 17. člena Odloka o oglaševanju (Uradni list RS, št. 10/11, 38/13 in 115/21)

**j a v n o o b j a v l j a**

**POGOJE ZA PRIDOBITEV PRAVICE DO UPORABE PLAKATNIH MEST ZA REFERENDUMSKO KAMPANJO ZA POSVETOVALNI REFERENDUM O GOJENJU IN PREDELOVANJU KONOPLJE V MEDICINSKE NAMENE TER O GOJENJU IN POSEDOVANJU KONOPLJE ZA OMEJENO OSEBNO RABO**

1. Mestna občina Ljubljana ponuja organizatorjem referendumske kampanje za posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo (v nadaljevanju: organizatorji) naslednje vrste plakatnih mest:
	* tristrane plakatne stebre (za lepljenje plakatov velikosti 0,35 x 0,5 m),
	* samostoječe ali stenske table (za lepljenje plakatov velikosti 0,70 m x 1,0 m).
2. Plakatna mesta bodo enakomerno razporejena po celotnem volilnem območju Mestne občine Ljubljana.
3. V skladu s 15. členom Odloka o oglaševanju Mestna občina Ljubljana brezplačno zagotovi vsakemu organizatorju referendumske kampanje za posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo za predstavitev na sedmih plakatnih mestih za plakatiranje plakatov na tristranih plakatnih stebrih in na sedmih plakatnih mestih za plakatiranje plakatov na samostoječih ali stenskih tablah za čas sedmih dni.
4. Organizatorji morajo posredovati vloge za pridobitev pravice do uporabe plakatnih mest za referendumsko kampanjo za posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo bodisi:
* z osebno oddajo vloge pri Mestni občini Ljubljana, Mestna uprava, Oddelek za gospodarske dejavnosti in promet, Trg MDB 7, 1000 Ljubljana, v pisarni 203 (II. nadstropje), na vlogi je potrebno navesti oznako »Plakatna mesta za posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo«, najkasneje do 17. 5. 2024 do 9. ure,
* pisno po pošti na naslov: Mestna občina Ljubljana, Mestna uprava, Oddelek za gospodarske dejavnosti in promet, Trg MDB 7, 1000 Ljubljana, z oznako »Plakatna mesta za posvetovalni referendum o gojenju in predelovanju konoplje v medicinske namene ter o gojenju in posedovanju konoplje za omejeno osebno rabo«; upoštevale se bodo priporočene pošiljke, z datumom oddaje na pošto z dne 16. 5. 2024 do 23.59 ure,
* po elektronski pošti na naslov: glavna.pisarna@ljubljana.si, ki morajo biti poslane najkasneje do 17. 5. 2024 do 9. ure.
1. Mestna občina Ljubljana, Mestna uprava, Oddelek za gospodarske dejavnosti in promet, bo organizatorjem razdelila plakatna mesta z javnim žrebanjem.
2. Javno žrebanje bo **20. 5. 2024** ob 10.45 uri v mali sejni sobi, v kleti stavbe, Trg MDB 7, Ljubljana.
3. Plakatiranje na izžrebanih plakatnih mestih se bo lahko začelo zadnji teden pred dnevom referenduma.

Številka: 3713-35/2024-2

Datum: 30. 4. 2024

**MESTNA OBČINA LJUBLJANA**

*Župan*

*Zoran Janković*